
"Hangokba zárva" - az értelmi fogyatékos gyerekek médiahasználati szokásai

Kutatásom középpontjában a Z generációs értelmi fogyatékkal élő fiatalok állnak. Ezeknek a tanulóknak a médiahasználati és médiafogyasztási szokásait vizsgáltam, mindezt a résztvevő megfigyelés módszerének alkalmazásával. A TÁMOP-4.2.3.-12/1/KONV Tudományos eredmények elismerése és disszeminációja című kutatás Fiatalok kommunikációjának megismerése elnevezésű alprojektről tanulmányaim során hallottam. Úgy gondoltam van még ennek a kutatásnak olyan része, ami az eddigi projektektől eltér, ugyanakkor lényeges eredményeket tár fel.



